Našlaičių teismas

Našlaičių teismas () – Rusijos imperijos miesto teisminė įstaiga, veikusi 1775–1917 m. ir tvarkiusi globos ir našlaičių reikalus. Teismas našlių ir našlaičių turtui skirdavo globėjus, vykdė globos priežiūrą, nagrinėjo skundus dėl globėjų veiksmų.

Istorija 
Našlaičių teismai veikė prie miestų magistratų. Po 1864 m. teismų reformos – prie apygardos teismų. Lietuvos Didžiąją Kunigaikštystę okupavus Rusijai, našlaičių teismas perėmė pakamario teismo funkcijas.

Sudėtis 
Teismą sudarė pirmininkas – miesto galva ar jo įgaliotas asmuo ir nariai, kuriuos 3 metams rinkdavo pirklių, amatininkų ir miestiečių luomų susirinkimai. Miestuose, kuriuose nebuvo miestiečių luomų, teismą sudarė miesto seniūnas ir du miesto gyventojų renkami nariai.

Šaltiniai 

Istoriniai Lietuvos teismai
Rusijos teisės istorija
Rusijos teismai
Proceso teisės istorija
šeimos teisė